CELEX: C2007/269/92
Language: lv
Date: 2007-11-10 00:00:00
Title: Lieta T-322/07: Prasība, kas celta 2007. gada 27. augustā — Kenitex Química /ITSB Chemicals International ( Kenitex TINTAS A qualidade da cor )

10.11.2007   
            
            
               LV
            
            
               Eiropas Savienības Oficiālais Vēstnesis
            
            
               C 269/51
            
         Prasība, kas celta 2007. gada 27. augustā — Kenitex Química/ITSB Chemicals International (“Kenitex TINTAS A qualidade da cor”)
   (Lieta T-322/07)
   (2007/C 269/92)
   Valoda, kādā sagatavots prasības pieteikums — portugāļu
   Lietas dalībnieki
   
      Prasītāja: Kenitex Química, S.A., Manique, Estoril (Portugāle) (pārstāvji — M. Pardete Reis, abogada)
   
      Atbildētājs: Iekšējā tirgus saskaņošanas birojs (preču zīmes, paraugi un modeļi) (ITSB)
   
      Otrs procesa Apelāciju padomē dalībnieks: Chemicals International Establishment
   
   Prasītājas prasījumi:
   
               —
            
            
               atcelt ITSB Apelāciju ceturtās padomes 2007. gada 19. jūnija lēmumu R 330/2006-4, kas pieņemts pasludināšanas par spēkā neesošu procesā Nr. 879 C 001553742/1 (Kopienas preču zīmes reģistrācijas Nr. 1553742) un paziņots prasītājai pa faksu 2007. gada 25. jūnijā, un līdz ar to, atzīt par spēkā esošu Kopienas preču zīmi Nr. 1553742 “Kenitex TINTAS A qualidade da cor”, kas pieteikta reģistrācijai 2000. gada 13. martā un reģistrēta 2001. gada 22. maijā;
            
         
               —
            
            
               piespriest atlīdzināt prasītājas tiesāšanās izdevumus.
            
         Pamati un galvenie argumenti
   2001. gada 22. maijā, pamatojoties uz prasītājas pieteikumu, tika reģistrēta Kopienas grafiska preču zīme “Kenitex TINTAS A qualidade da cor” attiecībā uz precēm, kas Nicas Nolīguma izpratnē ietilpst 1., 2. un 19. klasē (ķimikālijas rūpnieciskiem nolūkiem, sintētiskie sveķi, krāsas, pernicas, lakas, dabiskie sveķi, krāsvielas, nemetāliski būvmateriāli, asfalts, segumi, autoceļu drošības barjeras, stikli būvniecībai).
   Uzņēmums Chemicals International Establishment lūdza pasludināt Kopienas preču zīmi par spēkā neesošu, pamatojoties uz šādu valsts grafisku preču zīmju reģistrāciju: preču zīme “Kenitex”, kas reģistrēta Portugālē attiecībā uz 2. klasē ietilpstošām precēm (dekoratīvās krāsas), preču zīmi “Kenitex”, kas reģistrēta Francijā attiecībā uz 2. un 19. klasē ietilpstošām precēm (dažādu krāsu apšuvumi būvēm) un preču zīmi “Kenitex”, kas reģistrēta Beniluksā attiecībā uz 1., 2., 17. un 19. klasē ietilpstošām precēm (ugunsdroši un ūdensnecaurlaidīgi izstrādājumi, krāsojumi un pārklājumi).
   Anulēšanas nodaļa apmierināja pieteikumu par pasludināšanu par spēkā neesošu un Apelāciju padome noraidīja apelācijas sūdzību, ko par šo lēmumu iesniedza prasītāja, uzskatot, ka apzīmējumu un preču līdzības dēļ pastāv sajaukšanas iespēja.
   Prasītāja apgalvo, ka ir pārkāpts Regulas Nr. 40/94 (1) 8. panta 1. punkta b) apakšpunkts, ņemot vērā, ka nepastāv attiecīgo apzīmējumu sajaukšanas iespēja un ka reģistrācijai pieteiktā preču zīme sakrīt ar tās sabiedrības nosaukumu un komercreģistra numuru, kas norādīts Portugāles Valsts rūpnieciskā īpašuma institūtā (INPI).
   
      (1)  Padomes 1993. gada 20. decembra Regula (EK) Nr. 40/94 par Kopienas preču zīmi (OV L 11, 1. lpp.).